ΚΑΝΟΝΙΣΜΟΣ (ΕΟΚ) αριθ. 2492/91 ΤΗΣ ΕΠΙΤΡΟΠΗΣ της 16ης Αυγούστου 1991 για τροποποίηση του κανονισμού (ΕΟΚ) αριθ. 2437/91 περί χορηγήσεως διαφόρων παρτίδων αποκορυφωμένου γάλακτος σε σκόνη ως επισιτιστική βοήθεια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. αριθ. 3972/86 του Συμβουλίου της 22ας Δεκεμβρίου 1986 σχετικά με την πολιτική και τη διαχείριση της επισιτιστικής βοήθειας (1), όπως τροποποιήθηκε τελευταία από τον κανονισμό (ΕΟΚ) αριθ. 1930/90 (2), και ιδίως το άρθρο 6 παράγραφος 1 στοιχείο γ),

Εκτιμώντας ότι ο κανονισμός (ΕΟΚ) αριθ. 2437/91 της Επιτροπής (3) άρχισε ένα διαγωνισμό για την παράδοση, με μορφή επισιτιστικής βοήθειας, αποκορυφωμένου γάλακτος σε σκόνη υπέρ του Πακιστάν- ότι, εξαιτίας ενός λάθους, πρέπει να τροποποιηθούν ορισμένες προϋποθέσεις στο παράρτημα του κανονισμού αυτού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα του κανονισμού (ΕΟΚ) αριθ. 2437/91, η κοινοποίηση σχετικά με την παρτίδα Γ αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Αυγούστου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 370 της 30. 12. 1986, σ. 1. (2) ΕΕ αριθ. L 174 της 7. 7. 1990, σ. 6. (3) ΕΕ αριθ. L 222 της 10. 8. 1991, σ. 27.

ΠΑΡΑΡΤΗΜΑ

1. Δράση αριθ. (1): 1439/90

2. Πρόγραμμα: 1989

3. Δικαιούχος: Πακιστάν

4. Εκπρόσωπος του δικαιούχου (2): Dr. M.N.A. Ansari, Assistant Project Director, WFPK, Ministry of Health, Special Education and Social Welfare, Block 47, Pakistan Secretariat, Karachi

5. Τόπος ή χώρα προορισμού: Πακιστάν

6. Προϊόν που θα συγκεντρωθεί: βιταμινούχο αποκορυφωμένο γάλα σε σκόνη

7. Χαρακτηριστικά και ποιότητα του εμπορεύματος (3) (6): βλέπε ΕΕ αριθ. C 114 της 29. 4. 1991, σσ. 3 και 4 (Β.1)

8. Συνολική ποσότητα: 200 τόνοι

9. Αριθμός παρτίδων: μία

10. Συσκευασία και σήμανση (7): 25 kg

βλέπε ΕΕ αριθ. C 114 της 29. 4. 1991, (Ι.Β.2, Ι.Β.3 και Ι.Α.2.2)

Ενδείξεις στα αγγλικά (επιγραφή στους σάκους με γράμματα ύψους 2,5 cm τουλάχιστον)

11. Τρόπος συγκέντρωσης του προϊόντος : κοινοτική αγορά

Η παρασκευή του αποκορυφωμένου γάλακτος σε σκόνη και η ενσωμάτωση των βιταμινών πρέπει να γίνει μετά την κατακύρωση της προμήθειας

12. Στάδιο παράδοσης: παράδοση στον τόπο προορισμού

13. Λιμάνι φόρτωσης: -

14. Λιμάνι εκφόρτωσης που υποδεικνύει ο δικαιούχος: -

15. Λιμάνι εκφόρτωσης: -

16. Διεύθυνση της αποθήκης και, κατά περίπτωση, λιμάνι εκφόρτωσης: Ministry of Food and Agriculture godown, Karachi port, Pakistan

17. Περίοδος κατά την οποία το εμπόρευμα πρέπει να είναι διαθέσιμο στο λιμάνι φόρτωσης, στην περίπτωση που το εμπόρευμα πρέπει να παραδοθεί στο λιμάνι φόρτωσης: 16 - 27. 9. 1991

18. Προθεσμία για την εκτέλεση της προμήθειας: 24. 10. 1991

19. Διαδικασία για τον καθορισμό των εξόδων της προμήθειας: διαγωνισμός

20. Σε περίπτωση διαγωνισμού, ημερομηνία λήξης της προθεσμίας για την υποβολή των προσφορών (4): 26. 8. 1991, ώρα 12.00

21. Α. Σε περίπτωση διεξαγωγής δεύτερου διαγωνισμού:

α) ημερομηνία λήξης της προθεσμίας για την υποβολή των προσφορών: 9. 9. 1991, ώρα 12.00

β) περίοδος κατά την οποία το εμπόρευμα πρέπει να είναι διαθέσιμο στο λιμάνι φόρτωσης, στην περίπτωση που το εμπόρευμα πρέπει να παραδοθεί στο λιμάνι φόρτωσης: 1 - 10. 10. 1991

γ) προθεσμία για την εκτέλεση της προμήθειας: 7. 11. 1991

21. Β. Σε περίπτωση διεξαγωγής τρίτου διαγωνισμού:

α) ημερομηνία λήξης της προθεσμίας για την υποβολή των προσφορών: 23. 9. 1991, ώρα 12.00

β) περίοδος κατά την οποία το εμπόρευμα πρέπει να είναι διαθέσιμο στο λιμάνι φόρτωσης, στην περίπτωση που το εμπόρευμα πρέπει να παραδοθεί στο λιμάνι φόρτωσης: 10 - 23. 10. 1991

γ) προθεσμία για την εκτέλεση της προμήθειας: 21. 11. 1991

22. Ποσό της εγγύησης του διαγωνισμού: 20 Ecu ανά τόνο

23. Ποσό της εγγύησης παράδοσης: 10 % του ποσού της προσφοράς εκφρασμένου σε Ecu

24. Διεύθυνση για την αποστολή προσφορών: Bureau de l'aide alimentaire, a l'attention de Monsieur N. Arend, batiment Loi 120, bureau 7/46, 200, rue de la Loi, B-1049 Bruxelles (τέλεξ: 22037 AGREC B ή 25670 B)

25. Επιστροφή που καταβάλλεται με αίτηση του υπερθεματιστή (5): επιστροφή που εφαρμόζεται στις 26. 7. 1991, όπως καθορίζεται από τον κανονισμό (ΕΟΚ) αριθ. 2221/91 της Επιτροπής (ΕΕ αριθ. L 203 της 26. 7. 1991, σ. 69)